טרינידאד און טאבאגא

טרינידאַד און טאבאַגא'' (ענגליש: "Trinidad and Tobago") אפיציעל  די  רעפובליק פון טרינידאַד און טאבאַגא''' , איז א צוויי־אינזל שטאַט לעבן דעם צפון עק פון דרום אמעריקע, נישט ווייט פון ווענעזועלע און דרום פון גרענאדא.

דאס לאנד באדעקט א שטח פון   5,128 קוואדראט ק"מ און באשטייט פון צוויי הויפט אינזלען, טרינידאד און טאבאגא. 

 היסטאריע 
דער אינזל טרינידאד איז געווען א שפאנישע קאלאניע פון ווען קריסטאפער קאלאמבוס איז אנגעקומען אין 1498 ביזן 18טן פעברואר 1797 ווען דער שפאנישער גובערנאטאר האט קאפיטולירט צו א בריטישן פלאט פון 18 קריגשיפן.

אין 1962 איז טרינידאד און טאבאגא געווארן אומאפהענגיק, און אין 1976 איז דאס לאנד געווארן א רעפובליק.

עקאנאמיע
טרינידאד און טאבאגא איז דאס דריטע רייכסטע לאנד לויט ברוטא אינלענדישן פראדוקט פאר א מענטש אין די אמעריקעס, נאך די פאראייניגטע שטאטן און קאנאדע. די עקאנאמיע איז בעיקר אינדוסטריעל, ארום נאפט און פעטראכעמיקאלן.

 דעמאגראפיע 
96% פון דער באפעלקערונג וואוינט אויף טרינידאד און 4% אויף טאבאגא

66% פון די באוואוינער זענען קריסטן. די אינזלען האבן א קליינע קהילה פון יידן.

ענגליש איז די אפיציעלע שפראך.

וועבלינקען

קאַטעגאָריע:לענדער אין צפון אמעריקע
קאַטעגאָריע:קאמאנוועלט
קאַטעגאָריע:אינדזלען